turjo4nis/wikipedia-bn-dump-20250701 huggingface dataset:
পঙ্কজ বন্দ্যোপাধ্যায়

পঙ্কজ বন্দ্যোপাধ্যায় একজন ভারতীয় রাজনীতিবিদ ও মেরিন ইঞ্জিনিয়ার ছিলেন যিনি সর্বভারতীয় তৃণমূল কংগ্রেসের রাজনীতির সাথে যুক্ত ছিলেন। তিনি ১৯৭২, ১৯৯৬ ও ২০০১ সালে পশ্চিমবঙ্গ বিধানসভায় টালিগঞ্জ বিধানসভা কেন্দ্রের বিধায়ক হিসেবে নির্বাচিত হয়েছিলেন। তিনি ২০০১ সাল থেকে ২০০৬ সাল পর্যন্ত পশ্চিমবঙ্গ বিধানসভার বিরোধী দলনেতা হিসেবে দায়িত্ব পালন করেছিলেন।

পঙ্কজ বন্দ্যোপাধ্যায় অপর্ণা বন্দ্যোপাধ্যায়ের সাথে বিবাহবন্ধনে আবদ্ধ হয়েছিলেন। তাদের একমাত্র কন্যার নাম প্রজ্ঞা বন্দ্যোপাধ্যায়।

পঙ্কজ বন্দ্যোপাধ্যায় ২০১৮ সালের ২৬ অক্টোবর ৭২ বছর বয়সে মৃত্যুবরণ করেন।

তথ্যসূত্র

১৯৪৫-এ জন্ম
২০১৮-এ মৃত্যু
পশ্চিমবঙ্গের রাজনীতিবিদ
ভারতীয় প্রকৌশলী
পশ্চিমবঙ্গের ভারতীয় জাতীয় কংগ্রেসের রাজনীতিবিদ
পশ্চিমবঙ্গের বিরোধী দলনেতা
পশ্চিমবঙ্গ বিধানসভার সদস্য ১৯৭২-১৯৭৭
পশ্চিমবঙ্গ বিধানসভার সদস্য ১৯৯৬-২০০১
পশ্চিমবঙ্গ বিধানসভার সদস্য ২০০১-২০০৬
পশ্চিমবঙ্গের তৃণমূল কংগ্রেসের রাজনীতিবিদ
কল্যান্দি জমিদার বাড়ি

কল্যাণ্দি জমিদার বাড়ি বাংলাদেশ এর নোয়াখালী জেলার সেনবাগ উপজেলার মোহাম্মদপুর গ্রামে অবস্থিত এক ঐতিহাসিক জমিদার বাড়ি।

ইতিহাস 
কল্যাণ্দি জমিদার বাড়িটি স্থানীয়দের কাছে রায় চৌধুরী জমিদার বাড়ি হিসেবেও বেশ পরিচিত। এই বাড়িটি দুই জমিদার মিলে প্রতিষ্ঠা করেছেন। জমিদার রামেন্দ্র রায় চৌধুরী ও জমিদার কাঙালি রায় চৌধুরী ১৮০০ শতকের দিকে এই জমিদার বাড়িটি প্রতিষ্ঠা করেন। তারা প্রজাদের কল্যাণে অনেক জনকল্যাণমূলক কাজ করে গেছেন। জমিদার রামেন্দ্র রায় চৌধুরী তার নামানুসারে নোয়াখালী জেলায় একটি ছাপাখানা প্রতিষ্ঠা করেছিলেন। তার এইরকম বিভিন্ন ধরনের সাহসী উদ্যোগের জন্য ব্রিটিশ সরকার তাকে রায় বাহাদুর উপাধিতে ভূষিত করেন। এই জমিদারদের অধীনে মোট ১৯টি তালুক ছিল। জমিদারী প্রথা বিলুপ্ত হলে জমিদার বংশের অনেকেই ভারতে চলে যান। এখনও জমিদার বংশের কয়েকজন এখানে বসবাস করতেছেন।

তথ্যসূত্র 

নোয়াখালী জেলার দর্শনীয় স্থান
নোয়াখালী জেলার প্রত্নতাত্ত্বিক স্থাপনা
ঐতিহাসিক স্থান
জমিদার বাড়ি
কোকিলপেয়ারি জমিদার বাড়ি

কোকিলপেয়ারি জমিদার বাড়ি বাংলাদেশ এর ঢাকা জেলার নবাবগঞ্জ উপজেলায় অবস্থিত এক ঐতিহাসিক জমিদার বাড়ি। ঢাকা জেলার নবাবগঞ্জের কলাকোপায় ইছামতি নদীর তীরে ঐতিহাসিক কোকিল পেয়ারী জমিদার বাড়ি (Kokil Peari Palace) অবস্থিত। প্রায় ২০০ বছর পূর্বে ১৮০০ শতকে চার একর জমিতে জমিদার ব্রজেন রায় এই বাড়িটি তৈরী করেন। ব্রজেন রায় নামের পাশাপাশি তিনি সুদর্শন রায় হিসাবেও সমান পরিচিত ছিলেন। নান্দ্যনিক বাগানে ঘেরা ইট, সুরকী ও রডের ব্যবহারে নির্মিত অপরূপ নির্মাণশৈলীর জমিদার বাড়িটিকে ‘ব্রজ নিকেতন’ নাম দেয়া হয়। কালক্রমে কোকিলপেয়ারী জমিদার বাড়ির মালিকানা প্রথমে একজন তেল ব্যবসাহী ও পরবর্তীতে একজন জজের কাছে চলে যায়। ফলে জমিদার বাড়ির ইতিহাসের সাথে ‘তেলিবাড়ি’ ও ‘জজবাড়ি’ নাম দুইটি যুক্ত হয়।

কোকিলপেয়ারী জমিদার বাড়ির ৫০০ গজের মধ্যে আছে বৌদ্ধ মন্দির, শ্রীলোকনাথ সাহা বাড়ি, কলাকোপা আনসার ক্যাম্প, উকিল বাড়ি, দাস বাড়ি, আদনান প্যালেস এবং ইছামতী নদী। আবার অনেকের মতে এই সবগুলো স্থাপনা কোকিলপেয়ারী জমিদার বাড়ির অংশ।

ইতিহাস
আনুমানিক ১৮০০ শতকে জমিদার ব্রজেন কুমার প্রায় ৪ একর জায়গার উপর এই জমিদার বাড়িটি প্রতিষ্ঠিত করেছেন। এই জমিদারের আরেক নাম হচ্ছে  সুদর্শন রায়।

অবকাঠামো

বর্তমান অবস্থা
বর্তমানে এই ঐতিহাসিক জমিদারবাড়িটি শিক্ষক আবাসন হিসেবে ব্যবহৃত হচ্ছে।

তথ্যসূত্র

ঢাকা জেলার দর্শনীয় স্থান
ঢাকা জেলার প্রত্নতাত্ত্বিক স্থাপনা
ঐতিহাসিক স্থান
জমিদার বাড়ি
অনুপম সেন (রাজনীতিবিদ)

অনুপম সেন একজন ভারতীয় চিকিৎসক ও রাজনীতিবিদ ছিলেন যিনি সর্বভারতীয় তৃণমূল কংগ্রেসের রাজনীতির সাথে যুক্ত ছিলেন। তিনি ১৯৭১, ১৯৭২, ১৯৯১ ও ১৯৯৬ সালে পশ্চিমবঙ্গ বিধানসভায় জলপাইগুড়ি বিধানসভা কেন্দ্রের বিধায়ক হিসেবে নির্বাচিত হয়েছিলেন। তিনি ২০১৫ সালের ৭ সেপ্টেম্বর ৮৯ বছর বয়সে মৃত্যুবরণ করেন।

তথ্যসূত্র 

২০১৫-এ মৃত্যু
২০শ শতাব্দীর ভারতীয় চিকিৎসক
পশ্চিমবঙ্গের তৃণমূল কংগ্রেসের রাজনীতিবিদ
পশ্চিমবঙ্গ বিধানসভার সদস্য ১৯৭১-১৯৭২
পশ্চিমবঙ্গ বিধানসভার সদস্য ১৯৭২-১৯৭৭
পশ্চিমবঙ্গ বিধানসভার সদস্য ১৯৯১-১৯৯৬
পশ্চিমবঙ্গ বিধানসভার সদস্য ১৯৯৬-২০০১
১৯২০-এর দশকে জন্ম
পশ্চিমবঙ্গের ভারতীয় জাতীয় কংগ্রেসের রাজনীতিবিদ
জলপাইগুড়ি জেলার ব্যক্তি
পশ্চিমবঙ্গের চিকিৎসক
সাঁতরাগাছি–আমতা শাখা রেলপথ

সাঁতরাগাছি–আমতা শাখা রেলপথটি দক্ষিণ পূর্ব রেল অঞ্চলের একটি অংশ, যার উপরে কলকাতা শহরতলির লোকাল ট্রেন হাওড়া থেকে আমতা পর্যন্ত চলাচল করে। এই রেলপথ প্রায় ৩৫ কিলোমিটার দীর্ঘ। সাঁতরাগাছি থেকে আমতা যেতে প্রায় এক ঘণ্টা সময় লাগে লোকাল ট্রেনে।

ইতিহাস 
হাওড়া আমতা লাইট  রেলের মালিকানা ছিল এবং পরিচালনার দায়িত্ব ছিল হাওড়া–আমতা লাইট রেলওয়ে সংস্থার (এজেন্টস: টিএ মার্টিন অ্যান্ড কো, কলকাতা) উপর। হাওড়া-আমতা হালকা রেলপথটি ১৯৭১ সালের ১ জানুয়ারী বন্ধ হয়ে যায়। এর পর ব্রডগেজ ট্র্যাকে রূপান্তরিত করা হয় এবং দক্ষিণ পূর্ব রেলওয়ের আমতা শাখার জন্য ব্যবহৃত হচ্ছে।
হাওড়া–আমতা লাইন (সংকীর্ণ (২ ফুট) গেজ: ২৮ মাইল)
হাওড়া থেকে ডোমজুড় (৯ মাইল)  ১ জুলাই ১৮৯৭ সালে খোলা হয়েছিল
ডোমজুড় থেকে বরগাছিয়া (৭ মাইল) ২ অক্টোবর ১৮৯৭ সালে খোলা হয়েছিল
বরগাছিয়া থেকে মাজু (৬ মাইল) ৪ মে ১৮৯৮ সালে খোলা হয়েছিল
মাজু থেকে আমতা (৭ মাইল) ১ জুন ১৮৯৮ সালে খোলা হয়েছিল এবং ১ জানুয়ারী ১৯৭১ সালে বন্ধ হয় 
আমতা শাখা (ব্রডগেজ: ২৮ মাইল)
সাঁতরাগাছি জংশন থেকে ডোমজুড় (১২ মাইল) ২২ এপ্রিল ১৯৮৪ সালে খোলা হয়েছিল
ডোমজুড় থেকে বরগাছিয়া (৫ মাইল) ১৯৮৫  সালে খোলা হয়েছিল
বরগাছিয়া মহেন্দ্রলাল নগর (৩ মাইল) ২২ জুলাই ২০০২ সালে খোলা হয়েছিল
মহেন্দ্রলাল নগর থেকে আমতা (৮ মাইল) ডিসেম্বর ২০০৪ সালে খোলা হয়েছিল

রেলপথ

তথ্যসূত্র

বহিঃসংযোগ

ভারতের ৫ ফুট ৬ ইঞ্চি গেজের রেলপথ
দক্ষিণ পূর্ব রেল
পশ্চিমবঙ্গের রেল পরিবহন
খড়গপুর রেলওয়ে বিভাগ
হাওড়ার রেল পরিবহন
আনন্দ জেলা

আনন্দ জেলা পশ্চিম ভারতের গুজরাত রাজ্যের একটি প্রশাসনিক জেলা এবং এ জেলা চারোটার নামে বেশি পরিচিত। এটি ১৯৯৭ সালে খেদা জেলা থেকে বিভক্ত করে সৃষ্টি হয়। আনন্দ শহর এ জেলার সদরদপ্তর।

এর উত্তরে খেদা জেলা, পূর্বে ভাডোদাড়া জেলা, পশ্চিমে আহমেদাবাদ জেলা এবং দক্ষিণে খাম্ভাত উপসাগর দ্বারা বেষ্টিত। এ জেলার প্রধান শহরগুলি হল খাম্বাত, করমসাদ, তারাপুর, পেটলাদ এবং সোজিত্রা।

জনসংখ্যা 

২০১১ সালের জনগণনা অনুসারে আনন্দ জেলার জনসংখ্যা হল ২,০৯,২৬ জন (মোট পুরুষ ১,০৮৮,২৫৩ এবং মোট মহিলা ১,০০২,০২৩), যা ম্যাসেডোনিয়া রাষ্ট্রের জনসংখ্যার সমান বা মার্কিন যুক্তরাষ্ট্রের নিউ মেক্সিকো রাজ্যের সমান। এটি আনন্দ জেলাকে ভারতে ২১৯তম জনবহুল জেলায় স্থান দিয়েছে (ভারতের মোট ৬৪০টি জেলার মধ্যে)। এ জেলাতে প্রতি বর্গকিলোমিটারে জনসংখ্যার ঘনত্ব ৭১১ জন (প্রতি বর্গমাইলে ১৮৪০ জন)। ২০০১-২০১১ এর দশকে এর জনসংখ্যা বৃদ্ধির হার ছিল ১২.৫৭%। আনন্দ জেলার লিঙ্গ অনুপাত প্রতি ১০,০০০ পুরুষের বিপরীত ৯২১ জন মহিলা এবং শিক্ষার হার ৮৫.৭৯% (পুরুষ ৯৩.২৩% এবং মহিলা ৭৭.৭৬%)।

প্রশাসনিক 
আনন্দ জেলা প্রশাসনিকভাবে আটটি উপজেলা বা মহকুমায় বিভক্ত: আনন্দ, অঙ্কলভ, বোর্সাদ, খাম্বাত, পেটলাদ, সোজিত্রা, তারাপুর এবং উমরেথ।

তথ্যসূত্র 

 
গুজরাতের জেলা
দেওঘর-রাঁচি ইন্টারসিটি এক্সপ্রেস

১৩৩১৯/২০ বৈদ্যনাথধাম দেওঘর - রাঁচি জংশন ইন্টারসিটি এক্সপ্রেস একটি ভারতীয় সুপারফাস্ট এক্সপ্রেস ট্রেন যা ভারতীয় রেলওয়ের পূর্ব মধ্য রেলওয়ে জোনের অন্তর্ভুক্ত। এটি ভারতের দেওঘর জংশন এবং রাঁচি জংশন স্টেশনের মাঝে চলে।

এটি ঝাড়খণ্ড রাজ্যের দেওঘর জংশন থেকে রাঁচি জংশন পর্যন্ত ১৩৩১৯ নম্বর দ্বারা এবং ১৩৩২০ নম্বর দ্বারা বিপরীত দিকে পরিচালিত হয়।

কোচ 
১৩৩১৯/২০ বৈদ্যনাথধাম দেওঘর - রাঁচি জংশন ইন্টারসিটি এক্সপ্রেসে 10 টি সাধারণ অসংরক্ষিত এবং দুটি এসএলআর (সিটীং কাম লাগেজ রেক) কোচ রয়েছে। এটিতে প্যান্ট্রি কোচ নেই।

ভারতের বেশিরভাগ ট্রেন পরিষেবাগুলির মতোই, চাহিদার উপর নির্ভর করে ভারতীয় রেলের বিবেচনার ভিত্তিতে কোচবিন্যাস সংশোধন করা যেতে পারে।

পরিষেবা 
১৩৩১৯/২০ দেওঘর জংশন - রাঁচি জংশন ইন্টারসিটি এক্সপ্রেস  দূরত্ব ৮ ঘণ্টা ৫ মিনিট সময়ে (৪১ কিমি/ঘণ্টা বেগে) অতিক্রম করে। ১৩৩২০ রাঁচি জংশন - দেওঘর জংশন ইন্টারসিটি এক্সপ্রেস ৮ ঘণ্টা ৩৫ মিনিটে (৪১ কিমি/ঘণ্টা বেগে) যায়।

ট্রেনের গড় গতি -র চেয়ে কম হওয়ায়, রেলওয়ের নিয়ম অনুসারে, এর ভাড়াতে সুপারফাস্ট সারচার্জ অন্তর্ভুক্ত হয় না।

যাত্রাপথ 
১৩৩১৯/২০ দেওঘর জংশন - রাঁচি জংশন ইন্টারসিটি এক্সপ্রেস দেওঘর জংশন থেকে জসীডিহ জংশন, ধানবাদ জংশন, বোকারো স্টিল সিটি হয়ে রাঁচি জংশন পৌঁছায়।

ইঞ্জিন 
যেহেতু পথটিতে বিদ্যুদায়ন চলছে, মুঘলসরাই জংশন ভিত্তিক ডব্লুএপি-৪ বৈদ্যুতিক লোকোমোটিভ ট্রেনটিকে জসীডিহ জংশন পর্যন্ত নিয়ে যায় এবং এরপরে হাওড়া জংশন ভিত্তিক ডব্লুডিএম-৩এ লোকোমোটিভ ট্রেনটিকে তার গন্তব্যে পৌঁছে দেয়।

তথ্যসূত্র

বহিঃসংযোগ 

 ১৩৩১৯ ইন্টারসিটি এক্সপ্রেস ভারতীয় রেল ইনফোতে 
 ১৩৩২০ ইন্টারসিটি এক্সপ্রেস ভারতীয় রেল ইনফোতে

দেওঘরের পরিবহন
রাঁচির পরিবহন
ঝাড়খণ্ডের রেল পরিবহণ
ইন্টারসিটি এক্সপ্রেস (ভারতীয় রেল) ট্রেন
ঝাড়খণ্ডের রেল পরিবহন
প্যান্থার - হিন্দুস্থান মেরি জান

প্যান্থার ২০১৯ সালে মুক্তিপ্রাপ্ত একটি বাংলা চলচ্চিত্র। চলচ্চিত্রটি পরিচালনা করেছেন অংশুমান প্রত্যুশ। প্রযোজনা করেছেন জিৎ। এতে শ্রেষ্ঠাংশে অভিনয় করেছেন জিৎ, শ্রদ্ধা দাস।

কাহিনী 

মুম্বইয়ে একাধিক বোমা বিস্ফোরণের পরে সন্ত্রাসীরা তাদের দাবি মানা না হলে কলকাতা ও দিল্লিতে একই কাজ করার হুমকি দেয়। প্যানথার, দেশের সেরা RAW এজেন্ট, সন্ত্রাসবাদী সংগঠনকে রুট করার জন্য একক মিশনে যাত্রা করেছে। সে কি সফল হবে?
আজকের সময়ে সন্ত্রাসবাদ মানবজাতির বৃহত্তম শত্রুতে পরিণত হয়েছে এবং আমরা প্রায়শই তাদের অমানবিক কান্ডের শিকার হই। আমাদের মরিয়া প্রচেষ্টা সত্ত্বেও আমরা সন্ত্রাসী সংগঠনগুলিকে আমাদের ক্ষতি করতে বাধা দিতে ব্যর্থ হই। তবে এটাই কি বাস্তব - কোন বাস্তবতা যা মনে হয় তার থেকে প্রায়শই আলাদা হয় না। গল্পটি প্যান্থারের মিশনের বিশদ বিবরণ। প্যাথার মিশনে একা ছিলেন তবে দেশের প্রতি ভালবাসা তাকে কখনও একাকী হতে দেয় না। তিনি বিভিন্ন দেশে ভ্রমণ করেছেন এবং সবচেয়ে বিপজ্জনক এবং ঝুঁকিপূর্ণ পরিস্থিতির মুখোমুখি হয়েছেন, তবে অবশেষে ট্রাম্পে এসেছেন। তিনি নিশ্চিত করেন যে ভারতে আর কোনও আক্রমণ চালানো হয়নি। এবং মিশনটি যেহেতু ভারত সরকারের সম্মতি ব্যতীত একটি গোপন তদন্ত ছিল, তাই এটি সকলের থেকে গোপন ছিল। গল্পটি বিশ্বব্যাপী প্রতিটি ভারত এবং মানুষের কাছে অনুপ্রেরণার গল্পটি উপস্থাপন করবে। প্যান্থারের দৃঢ় সংকল্প, দেশের প্রতি তার ভালবাসা এবং তার নির্ভীক ব্যক্তি তাকে এই কাজটি সম্পাদনে সহায়তা করে, যা অন্য কারও পক্ষে সম্ভব হত না। এ কারণেই প্যান্থার RAW এর সেরা আন্ডারকভার এজেন্ট হিসাবে পরিচিত।

অভিনয় 

 জিৎ - প্যান্থার
 শ্রদ্ধা দাস -জিয়া
 স্বাস্বত চ্যাটার্জী-স্পাইডার
 সৌরভ চক্রবর্তী
 শান্তিলাল মুখোপাধ্যায়-জাহাঙ্গীর
 সুদীপ মুখোপাধ্যায়
 রূপাঞ্জনা মৈত্র
 কাঞ্চন মল্লিক-ঝুমঝুম
 বিশ্বরূপ বিশ্বাস
 প্রদীপ ধর

তথ্যসূত্র 

ভারতে সন্ত্রাসবাদ সম্পর্কে চলচ্চিত্র
২০১০-এর দশকের বাংলা ভাষার চলচ্চিত্র
আইটেম নাম্বার বিশিষ্ট চলচ্চিত্র
রিসার্চ অ্যান্ড অ্যানালাইসিস উইং সম্পর্কিত চলচ্চিত্র
২০১৯-এর চলচ্চিত্র
ভারতীয় মারপিটধর্মী রোমাঞ্চকর চলচ্চিত্র
২০১৯-এর অ্যাকশন থ্রিলার চলচ্চিত্র
বাংলা ভাষার ভারতীয় চলচ্চিত্র
ভারতীয় স্পাই থ্রিলার চলচ্চিত্র
উবাইদাহ ইবনে হারিস

উবাইদাহ ইবনুল হারিস  উপনাম নাম উবাইদাহ। রাসুলের একজন বিশিষ্ট সহচর-সাহাবী। যিনি ইসলামের প্রথম যুদ্ধ বদরের যুদ্ধে অংশগ্রহণ করেছিলেন।

জন্ম ও বংশ পরিচয় 

উবাইদার পিতার নাম আল হারিস এবং মাতার নাম সুখাইলা। দাদার নাম আব্দুল মুত্তালিব ইবন আবদে মান্নাফ। তিনি কুরাইশ গোত্রের সন্তান। তিন ভাই ছিলেন উবাইদা, তুফাইল ও হুসাইন।

ইসলাম গ্রহণ ও হিজরত 

উবাইদাহ ইবনুল হারিস, আবু সালামা ইবনে আবদিল আসাদ, আল আরকাম ইবন আবিল ‍আরকাম এবং উসমান ইবন মাজউন, আবু বকরের দাওয়াতে সাড়া দিয়ে এক সাথে ঈমান আনেন। উবাইদাহ বনী আবদে মান্নাফের নেতা থাকা অবস্থায় আবু সালামা ইবনে আবদিল আসাদ, আল আরকাম ইবন আবিল ‍আরকাম এবং উসমান ইবন মাজউন এর সাথে হযরত আবু বকরের দাওয়াতে সাড়া দিয়ে ইসলাম গ্রহণ করেন । এরপরে তিনি তার দুই ভাই তুফাইল, হুসাইন এবং মিসতাহ ইবন উসাসাহকে সাথে করে মদীনায় রওয়ানা হলেন। এক খন্ড দান করা জমিতে বসতি স্থাপন করে বসবাস শুরু করেন।

যুদ্ধে অংশগ্রহণ 

মক্কার মুশরিকদের গতিবিধি লক্ষ্য করার জন্য হিজরতের আট মাস পরে ৬০ জন মুহাজিরের একটি দলের নেতৃত্ব দিয়ে রাসূল উবাইদা ইবন হারিস রাবেগের দিকে পাঠান। ইসলামের ইতিহাসে দ্বিতীয় অভিযান ছিলো এটি । তারা রাবেগের নিকটে পৌঁছলে আবু সুফইয়ানের নেতৃত্বে দুশো মুশরিকের একটি বাহিনীর সাথে তাদের সামান্য সংঘর্ষ হয়। ব্যাপারটি যুদ্ধ ও রক্তপাত পর্যন্ত না গড়িয়ে কিছু তীর ও বর্শা ছোঁড়াছুড়ির মধ্যে সীমাবদ্ধ থাকে।
এ ঘটনার পর বদর যুদ্ধে অংশগ্রহণ করেন তিনি । কাতারবন্দী হওয়ার পর মুশরিকদের পক্ষ থেকে উতবা, শাইবা ও ওয়ালীদ বেরিয়ে এসে চিৎকার করে বলতে থাকে- আমাদের সাথে লড়বার কেউ আছে কি? রাসূল বাছাই করে হযরত আলী, হামযা ও উবাইদাহ ইবনে হারেস এগিয়ে যাওয়ার নির্দেশ দিলেন। হযরত উবাইদাহ ও বিপক্ষে ওয়ালীদ এর মধ্যে দীর্ঘ সময় লড়াই চললো। তারা দুজনই মারাত্মক যখম হলেন। 

তবে আলী ও হামযা উভয়েই প্রতিপক্ষকে ধরাশায়ী করে ফেলেছিলো। তারা এক সাথে ওয়ালীদ এর ওপর ঝাপিয়ে পড়ে তাকে হত্যা করেন এবং হযরত উবাইদাহকে রণাঙ্গণ থেকে আহত অবস্থায় তুলে নিয়ে আসেন। হযরত উবাইদাহর একটি পা হাঁটুর নীচ থেকে বিচ্ছিন্ন হয়ে যায়। তিনি আপাদমস্তক রক্তে রঞ্জিত হয়ে পড়েন। রাসূল তাকে সান্ত্বনা দেওয়ার জন্য তার হাঁটুর ওপর স্বীয় মাথাটি রেখে দেন।

হযরত উবাইদা খুশিতে এই বলে তিনি "আবু তালিবের" একটি কবিতার এই পঙ্‌ক্তি আবৃত্তি করেন, “আমরা মুহাম্মাদের হিফাজত করবো। এমনকি চারপাশে মরে পড়ে থাকবো এবং আমাদের সন্তান ও স্ত্রীদের আমরা ভুলে যাব ।

মৃত্যু 

যুদ্ধ শেষ হওয়ার পর রাসূলুল্লাহ তাকে সাথে করে মদীনার দিকে রওয়ানা হন। তিনি মারাত্মকভাবে আহত হয়েছিলেন। পথে ‘সাফরা’ নামক স্থানে ৬৩ বছর বয়সে ইনতিকাল করেন। সাফরার বালুর মধ্যে তাকে দাফন করা হয়।

আরও দেখুন 

 আব্বাদ ইবনে বিশর
 আব্বাস ইবনে আব্দুল মুত্তালিব
 আমর ইবনুল আস
 আল হারিথ ইবনে আব্দুল মুত্তালিব

টীকা 

 রেফারেন্স বই - আসহাবে রাসূলের জীবনকথা

তথ্যসূত্র

বহিঃসংযোগ 

৬২৪-এ মৃত্যু
বদর যুদ্ধে নিহত সাহাবা
পুরুষ সাহাবা
সাহাবা
লস্করগাহ

লস্করগাহ (; ), ঐতিহাসিকভাবে বোস্ত বা বুস্ত (), নামে পরিচিত, এটি দক্ষিণ-পশ্চিম আফগানিস্তানের একটি শহর এবং হেলমান্দ প্রদেশের রাজধানী। এটি লস্করগাহ জেলায় অবস্থিত, যেখানে আরঘান্ডাব নদী হেলমান্দ নদীতে মিশেছে। ২০০৬ সালের হিসাবে শহরটির মোট জনসংখ্যা হল ২,০১,৫৪৬ জন। লাশকার গহ পূর্বে কান্দাহার, পশ্চিমে ইরানের সীমান্তে জারাঞ্জ এবং উত্তর-পশ্চিমে ফারাহ ও হেরাত শহরের সঙ্গে বড় সড়ক যুক্ত হয়েছে। এটি বেশিরভাগ শুষ্ক ও নির্জন। তবে হেলমান্দ ও আরঘান্ডাব নদীর আশেপাশে কৃষিকাজের অস্তিত্ব রয়েছে। বোস্ট বিমানবন্দর হেলমান্দ এবং আরঘাণ্ডব নদীর সংযোগের পাঁচ মাইল উত্তরে হেলমান্দ নদীর পূর্ব তীরে অবস্থিত।

ইতিহাস 
ফার্সি ভাষায় লস্করগাহ-এর অর্থ "সেনাবাহিনী ব্যারাক"। অঞ্চলটি নবম শতাব্দীতে সাফারিদের অংশ ছিল। এটি হাজার বছর আগে গাজনাভিদের আভিজাত্যের সাথে সৈন্যদের তাদের গ্রীষ্মকালীন শীতের রাজধানী বোস্টে সৈন্যদের জন্য নদীর তীরে ব্যারাকের শহর হিসাবে বেড়ে ওঠে। গজনভীদ রাজবাড়ির ধ্বংসাবশেষ এখনও হেলমান্দ নদীর তীরে দাঁড়িয়ে আছে; ঘরিডস, মঙ্গোল এবং তৈমুরিডরা একের পর এক শতাব্দীতে বোস্ট শহর এবং এর বহিরাগত সম্প্রদায়কে বিতাড়িত করে। যাইহোক, অঞ্চলটি পরে তৈমুর/টেমরলেন (তৈমুর ল্যাং) দ্বারা পুনর্নির্মাণ করা হয়।

১৬তম শতকের শেষের দিকে শহর ও অঞ্চলটি সাফাভিড রাজবংশ দ্বারা পরিচালিত হয়। এটি ১৭০৯ সালে আফগান হোতকি সাম্রাজ্যের অংশে পরিণত হয়। আফগারি বাহিনী এটি কান্দাহার যাওয়ার পথে ১৭৩৮ সালে আক্রমণ করে। ১৭৪৭ সালের মধ্যে এটি দুররানী সাম্রাজ্য বা আধুনিক আফগানিস্তানের অংশ হয়। ব্রিটিশরা প্রথম অ্যাংলো-আফগান যুদ্ধের সময় ১৮৪০ সালে এই স্থানের  কাছাকাছি পৌঁছেছিল তবে প্রায় এক বছর পরে চলে যায়। ১৮৮০ সাল পর্যন্ত দ্বিতীয় অ্যাংলো-আফগান যুদ্ধে শহরটি আইয়ুব খান ব্যবহার করে, যখন ব্রিটিশরা আবদুর রহমান খানের কাছে এটি ফিরিয়ে দিতে সহায়তা করে। এটি পরবর্তী ১০০ বছর ধরে শহরটি শান্তিপূর্ণ ছিল।

আধুনিক শহর লস্করগাহ ১৯৫০-এর দশকে হেলমান্দ ভ্যালি অথরিটি (এইচভিএ) সেচ প্রকল্পে কাজ করা মার্কিন সেনা কর্পস অফ ইঞ্জিনিয়ার্সের সদর দফতর হিসাবে ব্যবহৃত হয়েছিল। এই সেচ প্রকল্পটি আমেরিকা যুক্তরাষ্ট্রের টেনেসি ভ্যালি কর্তৃপক্ষের (টিভিএ) অনুকরণে নির্মিত হয়। লস্করগাহ শহর আমেরিকান নকশাগুলি ব্যবহার করে তৈরি করা হয়েছিল, প্রশস্ত রাস্তাগুলির দুইপাশে সারিবদ্ধ গাছ-এবং ইটের ঘর রয়েছে, বাসভবনকে  কোনও দেয়াল রাস্তা থেকে পৃথক করে না। সোভিয়েত আক্রমণ এবং দীর্ঘ আফগান গৃহযুদ্ধের প্রেক্ষিতে গাছগুলি বেশিরভাগ নিশ্চিহ্ন হয়ে যায় এবং দেয়াল নির্মিত হয়।

জলবায়ু
লস্করগাহ শহরে একটি উষ্ণ মরুভূমি জলবায়ু (কপ্পেন বিডাব্লুএইচ) রয়েছে। এখানকার জলবায়ু সামান্য বৃষ্টিপাত এবং গ্রীষ্ম এবং শীতের তাপমাত্রার মধ্যে উচ্চতর পার্থক্য দ্বারা চিহ্নিত করা হয়। লস্করগাহের গড় তাপমাত্রা ২০.১° সেলসিয়াস এবং বার্ষিক গড় বৃষ্টিপাতের পরিমাণ ৯৭ মিমি। গ্রীষ্মকাল মে মাসের মাঝামাঝি সময়ে শুরু হয়, সেপ্টেম্বরের শেষের দিকে অবধি থাকে এবং গ্রীষ্মকাল অত্যন্ত শুষ্ক। জুলাই ৩২.৮° সেলসিয়াসের গড়ে তাপমাত্রা নিয়ে বছরের উষ্ণতম মাস এবং শীতলতম মাস জানুয়ারির গড় তাপমাত্রা ৭.৬° সেঃ।

হেলমান্দ নদী

সাংস্কৃতিক এবং অন্যান্য স্থান

জনসংখ্যা 
২০০৬ সাল অনুসারে লস্করগাহের জনসংখ্যা প্রায় ২,০১,৫৪৬ জন।  অনুমান করা হয়েছে ২০১৫ সালে জনসংখ্যা প্রায় ২,৭৬,৮৩১ জন।

ভূমির ব্যবহার

তথ্যসূত্র

বহিঃসংযোগ

আফগানিস্তানের শহর
হেলমান্দ প্রদেশের জনবহুল স্থান
মুহাম্মদ নুরুল হক

মুহাম্মদ নুরুল হক ছিলেন একজন বাংলাদেশী সাংস্কৃতিক কর্মী, সমাজকর্মী এবং লেখক।

কর্মজীবন
সিলেট সরকারি আলিয়া মাদ্রাসায় অধ্যয়নকালে তার নিজস্ব সম্পাদনায় "অভিযান" নামক সাহিত্য পত্রিকা  প্রকাশ করেছিলেন। তিনি সিলেট কেন্দ্রীয় মুসলিম সাহিত্য সংসদের প্রতিষ্ঠাতা সম্পাদক ছিলেন। তিনি ৪৮ বছর ধরে সিলেট কেন্দ্রীয় মুসলিম সাহিত্য সংসদের অফিসিয়াল পত্রিকা আল-ইসলাহ সম্পাদনা করেন। তিনি ছিলেন একজন মুসলিম জাতীয়তাবাদী, যিনি পাকিস্তান আন্দোলনকে সমর্থন করেছিলেন। তিনি ১৯৪৭ সালের জুলাইয়ে সিলেট গণভোটের আয়োজন করেছিলেন যা সিদ্ধান্ত নিয়েছিল যে সিলেট ভবিষ্যতের পাকিস্তান বা ভারতের রাজ্যে যোগ দেবে কিনা। তিনি বাংলা ভাষা আন্দোলনকে সমর্থন করেছিলেন এবং বাংলা ভাষাকে পাকিস্তানের রাষ্ট্রভাষা করার পক্ষে লেখালেখি করেছিলেন । ১৯৬৩ সালের ১৯ আগস্ট তিনি পাকিস্তান সরকার তমঘা-ই-খিদমতে ভূষিত হন। ১৯৭১ সালে, তিনি বাংলাদেশের স্বাধীনতা যুদ্ধের সূত্রপাতের পরে বাংলাদেশের স্বাধীনতা সমর্থন করেছিলেন এবং তার তমঘা-ই-খিদমত পুরস্কারের নিন্দা করেছিলেন। জাতীয় গ্রন্থকেন্দ্র বাংলা সাহিত্যে তার অবদানের জন্য তাকে  স্বর্ণপদক প্রদান করে। ১৯৮৬ সালে, তিনি বাংলা একাডেমি ফেলোশিপ , লাভ করেন।

বই
 বিশ্বনেতা
 ফারুক চরিত্রের বৈশিষ্ট্য 
 সংবাদ-পত্র সেবায় সিলেটের মুসলমান (১৯৬৯) 
 শেষ নবীর বাণী (১৯৭০)
 অলোক স্তম্ভ (১৯৮০)
 বিগত যুগের আর্দশ (১৯৮১)ইত্যাদি।

মৃত্যু
২ই সেপ্টেম্বর ১৯৮৭ সালে তিনি মৃত্যুবরণ করেন।

তথ্যসূত্র

বাংলাদেশী পুরুষ লেখক
১৯০৭-এ জন্ম
১৯৮৭-এ মৃত্যু
বাংলাদেশী সাংবাদিক
বাংলা একাডেমি সাহিত্য পুরস্কার বিজয়ী
সিলেট জেলার ব্যক্তি
পাকিস্তান আন্দোলনের বাঙালি সক্রিয়তাবাদী
২০শ শতাব্দীর বাংলাদেশী লেখক
২০শ শতাব্দীর সাংবাদিক
মোহাম্মদ সাইদুর রহমান

মোহাম্মদ সাইদুর রহমান ছিলেন একজন বাংলাদেশী লেখক, সাংবাদিক এবং লোকাচারী।

শৈশবকাল
রহমান ব্রিটিশ ভারতের পূর্ববঙ্গ, কিশোরগঞ্জ জেলা বিনোগাঁওয়ে ১৯৪৪ সালের ২৮ জানুয়ারি জন্মগ্রহণ করেছিলেন। তিনি বিনোগাঁও প্রাথমিক বিদ্যালয়, টমটলতলা প্রাথমিক বিদ্যালয়, কিশোরগঞ্জ মাইনর স্কুল এবং আজিমুদ্দিন উচ্চ বিদ্যালয়ে পড়াশোনা করেছেন। তিনি ছাত্র অবস্থায় কমিউনিস্ট রাজনীতির সাথে জড়িত হন।

কর্মজীবন
রহমান সাপ্তাহিক পূর্বদেশ এবং সাপ্তাহিক চিত্রালির স্থানীয় সংবাদদাতা হিসাবে কাজ করেছেন। তিনি কিশোরগঞ্জ বার্তা সম্পাদক হিসাবে কাজ করেছিলেন। ১৯৫৭ সালের ফেব্রুয়ারিতে তিনি আওয়ামী লীগের ঐতিহাসিক কাগমারী সম্মেলনে অংশ নিয়েছিলেন। তিনি ১৯৬২ সালের জুলাই মাসে বাংলা একাডেমিতে যোগদান করেন। তিনি একাডেমির জন্য লোক শিল্পকর্ম সংগ্রহ করেছিলেন। বাংলা একাডেমিতে ফোক আর্ট যাদুঘর প্রতিষ্ঠায় সহায়তা করেছিলেন। তিনি বিনোগোয়ানে একটি ফোক আর্টস যাদুঘর প্রতিষ্ঠা করেছিলেন। ১৯৭৪ সালে, তার কাজটি বাংলা একাডেমিতে প্রদর্শিত হয়েছিল এবং ১৯৮৮ সালে সেগুলি হোয়াইট চ্যাপেল আর্ট গ্যালারীটির ওপেন এয়ার প্রদর্শনীতে প্রদর্শিত হয়েছিল। ২০০১ সালে তিনি বাংলা একাডেমি পুরস্কার লাভ করেন।

মৃত্যু
৩ই মার্চ ২০০৭ সালে মৃত্যুবরণ করেন।

তথ্যসূত্র

১৯৪৪-এ জন্ম
২০০৭-এ মৃত্যু
বাংলা একাডেমি সাহিত্য পুরস্কার বিজয়ী
বাংলা একাডেমির সম্মানিত ফেলো
কিশোরগঞ্জ জেলার ব্যক্তি
২০শ শতাব্দীর সাংবাদিক
১৯৪০-এ জন্ম
বাংলাদেশী সাংবাদিক
প্রবাল রশিদ

প্রবাল রশিদ ( জন্ম ১৯৭৯) জন্মগতভাবে একজন বাংলাদেশী ডকুমেন্টারি ফটোগ্রাফার এবং ফটো সাংবাদিক। তার কাজ পত্রিকা ও সংবাদপত্রে প্রকাশিত হয়েছে।

শৈশব ও পড়ালেখা
রশিদ ১৯৭৯ সালে বাংলাদেশের গাজীপুরে জন্মগ্রহণ করেছিলেন এবং পল্লী অঞ্চলটি নগরায়িত ও শিল্পোন্নত হওয়ায় সেখানে বেড়ে ওঠেন  । তিনি মাধ্যমিক বিদ্যালয় এবং ব্যবসায় প্রশাসনে স্নাতক সম্পন্ন করেছেন। তার মধ্যবিত্তের বাবা-মা চেয়েছিলেন তিনি কর্পোরেট চাকরি পান, তাই তিনি ঢাকায় চলে আসেন, ব্যবসায় প্রশাসনের স্নাতকোত্তর অর্জন করেন এবং একটি আর্থিক সহায়তা সংস্থার সাথে ইন্টার্নশিপ শুরু করেন। তিনি চাকরি ছেড়ে দিয়েছিলেন এবং ২০০৭ সালে পাঠশালায় ফটোগ্রাফির  দুই বছরের কোর্সে ভর্তি হন। 

রশিদ ফিলিপাইনের আতেনিও ডি ম্যানিলা বিশ্ববিদ্যালয়ে কনরাড অ্যাডেনোয়ার এশিয়ান সেন্টার ফর জার্নালিজমের (এসিএফজে) ওয়ার্ল্ড প্রেস ফটো স্কলারশিপ প্রোগ্রামের মাধ্যমে ফটো জার্নালিজমে স্নাতকোত্তর ডিপ্লোমা অর্জন করেছেন।

কর্মজীবন
রশিদ চার বছর ধরে বঙ্গবন্ধু শেখ মুজিবুর রহমান কৃষি বিশ্ববিদ্যালয়  ফটোগ্রাফার হিসাবে কাজ করেছিলেন  ।২০১৪ সালে, তিনি ঢাকার একটি সমবায় ফটো এজেন্সি অ্যাবসার্ড ফটো সহ-প্রতিষ্ঠা করেছিলেন  ।  আমেরিকান এজেন্সি জুমা প্রেস তার প্রতিনিধিত্ব করছেন  ।

তার কর্ম খবরের কাগজ, ম্যাগাজিন এবং ওয়েবসাইটে অন্তর্ভুক্ত করা হয়েছে: বার্ন ম্যাগাজিন  , ফোর্বস  ,  দ্যা গার্ডিয়ান  , ওয়াল স্ট্রিট জার্নাল  ,   ডেইলি মিরর  , এবং হাফপোস্ট  ।

পুরস্কার

 দিবস জাপান আন্তর্জাতিক ফটোজর্নিজম অ্যাওয়ার্ড ২০১২ এর পাবলিক পুরস্কার। 
 এনপিপিএর সেরা জার্নালিস্ট অ্যাওয়ার্ডস ২০১৩, ইউএসএ-এর শ্রেষ্ঠত্বের পুরস্কার 
 ২০১৫ আটলান্টা ফটো জার্নালিজম সেমিনার প্রতিযোগিতার ফিচার স্টোরি বিভাগে দ্বিতীয় পুরস্কার 
 সম্পাদকীয়- দ্বিতীয় ছবিতে আন্তর্জাতিক রচনা পুরস্কার (আইপিএ) এর রচনা এবং বৈশিষ্ট্য গল্পের বিভাগে পুরস্কার 
 ফিচার ফটোগ্রাফি ২০১৫, ফিলিপাইনে ৭তম বার্ষিক এফসিসিটি / লাইট রকেট এশিয়া-প্যাসিফিক ফটোজর্নালিজ প্রতিযোগিতায় প্রথম স্থান। 
 শ্রেষ্ঠত্বের পুরস্কার, বিশ্ব স্বাস্থ্য বিভাগ, ২ তম ছবি অফ ইন্টারন্যাশনাল (পিওআইআই) ২০১৫, মার্কিন যুক্তরাষ্ট্র 
 এনপিপিএর সেরা জার্নালিজম অ্যাওয়ার্ড ২০১৫, মার্কিন যুক্তরাষ্ট্রের প্রতিকৃতি বিভাগে সম্মানজনক 
 এনপিপিএর সেরা জার্নালিজম অ্যাওয়ার্ড ২০১৫, মার্কিন যুক্তরাষ্ট্রের পিকচারাল বিভাগে সম্মানজনক
 এফসিসিটি-লাইটরোকেট এশিয়া-প্যাসিফিক ফটো জার্নালিজম প্রতিযোগিতা 
 চীন চতুর্থ এশিয়ান প্রেস ফটো প্রতিযোগিতার দৈনিক জীবন বিভাগে সোনার পুরস্কার

তথ্যসূত্র

১৯৭৯-এ জন্ম
জীবিত ব্যক্তি
বাংলাদেশী আলোকচিত্রশিল্পী
বাংলাদেশী সাংবাদিক
শামীম ওসমান

এ কে এম শামীম ওসমান (জন্ম: ২৮ ফেব্রুয়ারি ১৯৬১) বাংলাদেশ আওয়ামী লীগের একজন রাজনীতিবিদ, যিনি নারায়ণগঞ্জ-৪ আসনের সংসদ সদস্য ছিলেন। তিনি নারায়ণগঞ্জ মহানগর আওয়ামী লীগের সাবেক সাধারণ সম্পাদক। বিক্ষুব্ধ ছাত্র-জনতা ৬ ফেব্রুয়ারি ২০২৫ তারিখ রাতে একটি খননকারী যন্ত্র দিয়ে তার দাদার বাড়ি গুঁড়িয়ে দেয়।

কর্মজীবন 
১৯৯৬ সালে ৭ম জাতীয় সংসদ নির্বাচনে ওসমান সংসদ সদস্য নির্বাচিত হন। ২০০১ সালে অবস্থান হারানোর পরে, তিনি ভারত এবং কানাডায় আত্মগোপনে চলে গিয়েছিলেন। কানাডায় থাকাকালীন একজন ম্যাজিস্ট্রেটের নেতৃত্বে পুলিশ তার নারায়ণগঞ্জের বাসভবনে তল্লাশি চালায়। প্রায় আট বছর পর, ২০০৯ সালের এপ্রিলে তিনি নারায়ণগঞ্জে ফিরে আসেন, যখন বাংলাদেশ আওয়ামী লীগ দল ক্ষমতায় ফিরেছিল।  ২০১১ সালে, তিনি সেলিনা হায়াৎ আইভীর কাছে নারায়ণগঞ্জ সিটি মেয়র নির্বাচন হেরে যান।  ২০১৪ সালের বাংলাদেশ সাধারণ নির্বাচনের জন্য দলটি ওসমানকে নারায়ণগঞ্জ -৪ আসনে প্রতিদ্বন্দ্বিতা করার জন্য নির্বাচিত কবরী সরোয়ারকে বাদ দিয়েছিল।  তিনি  নারায়ণগঞ্জ -৪ আসন থেকে সপ্তম, দশম ও একাদশ সংসদ নির্বাচনে বিজয়ী সংসদ সদস্য। ২০২৪ সালে অসহযোগ আন্দোলনের পর রাষ্ট্রপতি মোহাম্মদ সাহাবুদ্দিন জাতীয় সংসদ বিলুপ্ত করলে তিনি সংসদ সদস্য পদ হারান।

পারিবারিক  জীবন 
ওসমানের বড় ভাই নাসিম ওসমান জাতীয় পার্টির সংসদ সদস্য ছিলেন।  তার ছোট ভাই সেলিম ওসমান জাতীয় পার্টি থেকে সংসদ সদস্য।  তাদের বাবা এ. কে. এম. শামসুজ্জোহা ছিলেন বাংলাদেশের প্রথম সংসদ সদস্য এবং তাদের দাদা এম ওসমান আলী ছিলেন বাংলাদেশ আওয়ামী লীগের প্রতিষ্ঠাতা সদস্য।   ছাত্র জীবনে সরকারি তোলারাম কলেজে লেখাপড়া করাকালীন  মহিলা কলেজে অধ্যয়নরত সালমা ওসমান লিপির সাথে পরিচয় ও প্রেমের সম্পর্ক তৈরি হয়।  পরবর্তীতে  ১১ জুলাই ১৯৮৭ সালে  সালমা ওসমান লিপির সাথে বিবাহ বন্ধনে আবদ্ধ হন তিনি। তাদের পুত্র অয়ন ওসমান ও কন্যা অঙ্গনা ওসমান ।

সমালোচনা
নারায়ণগঞ্জে ২০১৩ সালের ৮  মার্চ ১৮ বছর বয়সী ছাত্র তানভীর মোহাম্মদ ত্বকী নিখোঁজ হয়েছিল। নিখোঁজ হওয়ার দু'দিন পরে  নিহতের বাবা রফিউর রাব্বি শামীম ওসমানের পরিবারের বিরুদ্ধে(নাসিম ওসমান এর পুত্র একেএম আজমেরী ওসমান) সহ তার। তার পুত্র হত্যার অভিযোগ আনে।  ২৫ মার্চ, হাইকোর্ট ওসমান ও তার ছেলে অয়ন ওসমানের আগাম জামিন প্রত্যাখ্যান করে।  ১৩ জুলাই ২০২৩ সস্ত্রীক যুক্তরাষ্ট্রে গিয়ে বি.এন.পি প্রবাসীদের তোপের মুখে পড়েন শামীম ওসমান।

তথ্যসূত্র

জীবিত ব্যক্তি
১৯৬১-এ জন্ম
সপ্তম জাতীয় সংসদ সদস্য
নারায়ণগঞ্জ জেলার রাজনীতিবিদ
ঢাকা বিশ্ববিদ্যালয়ের প্রাক্তন শিক্ষার্থী
বাংলাদেশ আওয়ামী লীগের রাজনীতিবিদ
দশম জাতীয় সংসদ সদস্য
একাদশ জাতীয় সংসদ সদস্য
দ্বাদশ জাতীয় সংসদ সদস্য
নারায়ণগঞ্জ জেলার ব্যক্তি
নিনি লাকসোনেন

নিনি শার্লোটা লাকসোনেন (জন্ম: ৯ জানুয়ারি ১৯৮৬) হলেন একজন ফিনল্যান্ডীয় মডেল যিনি মিস ফিনল্যান্ড ২০০৬ খেতাব লাভ করেছিলেন ও মিস ইউনিভার্স ২০০৬ প্রতিযোগিতায় অংশগ্রহণ করেছিলেন। তিনি বর্তমানে "নিনিন লাইফস্টাইল অ্যান্ড লিভিং" নামে এক পোশাক ও সৌন্দর্য পণ্য বিপণনকারী একটি প্রতিষ্ঠান চালান।

২০১৬ সালের অক্টোবর মাসে নিনি লাকসোনেন অভিযোগ করেন যে ২০০৬ সালে লেট নাইট শো উইদ ডেভিড লেটারম্যান অনুষ্ঠানের আগে ফটোশুটের সময় ডোনাল্ড ট্রাম্প তার নিতম্বে চাপ দিয়েছিলেন।

তথ্যসূত্র

বহিঃসংযোগ 

 মডেল পোর্টফোলিও, ২০১৩

১৯৮৬-এ জন্ম
জীবিত ব্যক্তি
ফিনীয় মডেল
মিস ইউনিভার্স ২০০৬-এর প্রতিযোগী
মিস ফিনল্যান্ড বিজয়ী
ফিনীয় নারী মডেল
আবদুল মান্নান (ভারতীয় রাজনীতিবিদ)

আবদুল মান্নান একজন ভারতীয় রাজনীতিবিদ যিনি ভারতীয় জাতীয় কংগ্রেসের রাজনীতির সাথে যুক্ত ছিলেন। তিনি ১৯৯১, ১৯৯৬, ২০০১ ও ২০১৬ সালে পশ্চিমবঙ্গ বিধানসভায় চাঁপদানি বিধানসভা কেন্দ্রের বিধায়ক হিসেবে নির্বাচিত হয়েছিলেন। তিনি ৩০ মে ২০১৬ থেকে পশ্চিমবঙ্গ বিধানসভার বিরোধীদলীয় নেতা হিসেবে দায়িত্ব পালন করছেন।

তথ্যসূত্র 

১৯৫২-এ জন্ম
জীবিত ব্যক্তি
পশ্চিমবঙ্গের ভারতীয় জাতীয় কংগ্রেসের রাজনীতিবিদ
পশ্চিমবঙ্গ বিধানসভার সদস্য ১৯৯১-১৯৯৬
পশ্চিমবঙ্গ বিধানসভার সদস্য ১৯৯৬-২০০১
পশ্চিমবঙ্গ বিধানসভার সদস্য ২০০১-২০০৬
পশ্চিমবঙ্গ বিধানসভার সদস্য ২০১৬-২০২১
পশ্চিমবঙ্গের বিরোধী দলনেতা
হুগলি জেলার ব্যক্তি